KOMMISSIONENS FORORDNING (EF) Nr. 1560/96 af 30. juli 1996 om ændring af forordning (EF) nr. 2568/95 om omfordeling inden for toldkontingentet for indførsel af bananer til Fællesskabet af Nicaraguas kvote for 1996 til Colombia og af forordning (EF) nr. 356/96 om omfordeling inden for toldkontingentet for indførsel af bananer til Fællesskabet af en del af Venezuelas kvote for 1996 til Colombia

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EF) nr. 478/95 af 1. marts 1995 om supplerende bestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (3), ændret ved forordning (EF) nr. 702/95 (4), særlig artikel 2, stk. 2, andet afsnit, og

ud fra følgende betragtninger:

Ved forordning (EF) nr. 478/95 er der fastsat nærmere bestemmelser for anvendelsen af den rammeaftale om bananer, der blev indgået som led i de multilaterale handelsforhandlinger i Uruguay-rundens regi; i artikel 1 i forordning (EF) nr. 478/95 er der fastsat en opdeling af toldkontingentet i særkvoter, som tildeles de lande eller grupper af lande, som er nævnt i bilag I til forordningen; i artikel 2, stk. 2, er det fastsat, at hvis et land, som er anført i bilag I, skema 1, ikke kan udføre den samlede eller en del af den mængde, det har fået tildelt, omfordeles mængden;

i medfør af denne bestemmelse blev toldkontingentets kvoter, der var tildelt Colombia og Nicaragua samt Venezuela, ændret ved henholdsvis Kommissionens forordning (EF) nr. 2568/95 (5) og (EF) nr. 356/96 (6);

Nicaragua har meddelt Kommissionen, at landet kan genoptage sin udførsel af bananer til Fællesskabet i sidste kvartal af 1996; Nicaraguas og Colombias kvoter bør derfor ændres for 1996; forordning (EF) nr. 356/96 bør derfor ligeledes ændres;

bestemmelserne i nærværende forordning bør straks træde i kraft, så at der kan indgives licensansøgninger for fjerde kvartal i 1996 -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 2568/95 affattes således:

»Artikel 1

I medfør af artikel 2, stk. 2, andet afsnit, i forordning (EF) nr. 478/95 ændres de andele af toldkontingentet, som er tildelt Colombia og Nicaragua, således for 1996:

>TABELPOSITION>

Artikel 2

I artikel 1 i forordning (EF) nr. 356/96 ændres procentsatsen på 24,6 % for Colombia til 21,6 %.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Bestemmelserne i denne forordning anvendes fra fjerde kvartal i 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 49 af 4. 3. 1995, s. 13.

(4) EFT nr. L 71 af 31. 3. 1995, s. 84.

(5) EFT nr. L 262 af 1. 11. 1995, s. 31.

(6) EFT nr. L 50 af 29. 2. 1996, s. 18.